Dźěl kolesowanskeje šćežki na slědach mórskeho worjoła je wobsedźer tak zwohidźił, zo njemóžeš ju hižo wužiwać. Sudnistwo je nětko rozsudźiło, zo to tak wostać njemóže.
Delnja Hórka (UM/SN). W prawniskim rozestajenju z wobsedźerjom hatneje kónčiny pola Delnjeje Hórki je Malešanska gmejna dźělny wuspěch žnjała. Budyske wyše zarjadniske sudnistwo je rozsudźiło, zo ma wón něhdźe sto metrow dołhi skóncowany dźěl kolesowanskeje šćežki blisko Dobrošec zaso do porjadka přinjesć. Přećiwo samsnemu wusudej Drježdźanskeho zarjadniskeho sudnistwa bě wobsedźer znapřećiwjenje zapodał. Te je wyše zarjadniske sudnistwo jako najwyša přisłušna instanca nětko wotpokazało.
slk_Latn szl_Latn